Žiuržmotis

Žiuržmotis – upė Šilalės rajone, Jūros upės kairysis intakas, įteka į ją 83,3 km iki jos žiočių. Išteka Pagramančio miško šiaurėje, teka vakarų, pietų kryptimis. Įteka į Jūrą (Balskų tvenkinį) vakariau Didkiemio.

Etimologija 

Yra daug upėvardžio lyčių: Žiurgžmotė, Žiurgžmotis, Žiuržmotis, Žiržmotis, Žirgžmotis, Žirgžmotų upė, Żyrzmota. Panašu, kad u atsiradusi dėl tarmės aplinkybių (plg. žibalas > žiubalas). Garso g naudojimas fakultatyvus, matyt, atsiradęs vėliau, pavadinimą siejant su žodžiu žirgas. Taigi, šaknis yra žiž-, kuri kildinama nuo žodžio žiežti („urgzti, niurnėti, bambėti“; plg. žiužė „pikčiurna“, žiužis „susuktas skarinys mušti“).

Šaltiniai 

Šilalės rajono upės
Jūros intakai